[{"text_idx": "#000001", "text": "Disgrifiad o\u2019r llun, Mae tystiolaeth fod HPV yn gyfrifol am 5% o ganserau gwahanol drwy'r byd"}, {"text_idx": "#000002", "text": "Mae elusennau a gwyddonwyr blaenllaw wedi methu a\u0302 pherswadio llywodraeth Cymru i gynnig brechiad HPV (human papilloma virus) i fechgyn yn ogystal a\u0302 merched yng Nghymru."}, {"text_idx": "#000003", "text": "Ar hyn o bryd, mae merched rhwng 12-13 oed yn cael y brechiad er mwyn eu gwarchod rhag ganser ceg y groth."}, {"text_idx": "#000004", "text": "Fe ddywed consortiwm, sy'n cael ei arwain gan Tenovus Cymru, bod dynion bellach a\u0302 risg o ddatblygu canser y pen a'r gwddf - a rhai mathau eraill o ganser - sydd hefyd yn cael eu hachosi gan y firws."}, {"text_idx": "#000006", "text": "Dywedodd bod y Cydbwyllgor Brechu ac Imiwneiddio wedi cydnabod yr angen i adolygu'r cynllun o ganlyniad i'r pwyntiau sydd wedi cael eu codi gan y consortiwm, a bod ystyriaeth yn cael ei roi er mwyn ei ehangu."}, {"text_idx": "#000008", "text": "Ategodd: \"Mi fyddai'n disgwyl argymhellion y cydbwyllgor ac yn ystyried goblygiadau ar Gymru unrhyw newidiadau sy'n cael eu cynnig i'r cynllun brechu HPV.\""}, {"text_idx": "#000009", "text": "Yn o\u0302l Gofal Canser Tenovus, mai'n debygol na fydd unrhyw argymhellion yn cyrraedd llywodraeth Cymru am ddwy flynedd arall."}, {"text_idx": "#000010", "text": "\"Fel grw\u0302p o fudiadau sy'n ceisio gwarchod a gwella iechyd cyhoeddus, rydym ni'n parhau i argymell yn gryf bod ymestyn y cynllun brechu i gynnwys bechgyn yn flaenoriaeth,\" dywedodd Jon Antoniazzi o Ofal Canser Tenovus."}, {"text_idx": "#000013", "text": "Tro pedol ar newid dyddiau cystadlu corawl Eisteddfod"}, {"text_idx": "#000017", "text": "Goleuadau'r Gogledd yn goleuo'r awyr dros nos"}]